โอเค
วันนี้อากาศดี ฉันจะถักไหมพรม
ฉันว่าฉันร้องไห้มากพอแล้ว ฉันร้องไห้ทุกวัน
ฉันว่าฉันร้องไห้ทุกวันมาตลอด…
ห้าสัปดาห์
ร้องไห้เป็นพักๆ
ฉันไม่รู้จะอธิบายยังไงว่า
จริงๆ แล้วมันรู้สึกยังไง
แต่ฉันหวังว่าไม่ว่าจะเกิดอะไรขึ้น และไม่ว่าผลจะออกมายังไง
ฉันจะทำใจยอมรับมันได้หลังจากนั้นไม่นาน
และเดินหน้าต่อไปได้ ทำสิ่งต่างๆ ที่ฉันอยากทำ
และใช้ชีวิตส่วนตัวที่ฉันไม่ต้อง…
พูดถึงเรื่องนี้อีก
ฉันเกลียดการพูดถึงเรื่องนี้
(นักล่าแห่งเซบิยา)
(ตอนที่ 3: การพิจารณาคดี)
(เซบิยา สเปน)
(วันที่ 12 มีนาคม ปี 2019)
และตอนนี้เราจะพูดถึง การเตือนภัยจากสถานทูตสหรัฐ
สหรัฐเตือนเกี่ยวกับนักล่าทางเพศในเซบิยา
แนะนำให้ผู้ที่เดินทางมาเมืองนี้ทุกคน ระมัดระวังเป็นพิเศษ
เพื่อเลี่ยงการติดต่อ กับนักล่าทางเพศที่ถูกกล่าวหา…
ตอนนี้ไปที่สหรัฐ ซึ่งกำลังออก คำเตือนเกี่ยวกับมัคคุเทศก์ในเซบิยา…
ตามข้อมูลจากสถานทูตสหรัฐ
พลเมืองของสหรัฐ ได้รับคำเตือนเกี่ยวกับพฤติกรรม
ที่เชื่อมโยงกับข้อกล่าวหา การล่วงละเมิดทางเพศของชายคนนี้
ชายคนนี้จากเซบิยาซึ่งเป็นเจ้าของบริษัทนำเที่ยว
รายละเอียดทั้งหมดของเขามีอยู่ในเว็บไซต์
รวมทั้งชื่อและนามสกุลของเขาค่ะ
(เมื่อไม่กี่วันก่อน)
ตอนที่ฉันกำลังผ่านกระบวนการนี้ ในการพยายามแพร่ข้อมูลนี้ในอินเทอร์เน็ต
ฉันเห็นในเฟซบุ๊กว่ามีบริษัทใหม่
(แทรฟเวลแอนด์บียอนด์)
และมีการตลาดที่คล้ายกับ ดิสคัฟเวอร์ เอ็กซ์เคอร์ชันส์มาก
มันมีอดีตพนักงานจาก ดิสคัฟเวอร์ เอ็กซ์เคอร์ชันส์ทำงานที่นั่น
มันอาจเป็นบริษัทของมานูเอล ฉันเลยคิดว่า
"เขากล้าเปิดบริษัทใหม่…"
"ธุรกิจเดียวกันอีกเหรอ"
ผมไปที่สถานทูต และพูดว่า
"ฟังนะ ฉันอยากให้จับตาดูคนคนนี้"
"เขาอาจจะทำธุรกิจใหม่"
และมีการเตือนภัยที่ถูกส่งไป
เตือนหญิงสาวทั้งหลายเกี่ยวกับเขา
(แจ้งเตือนความปลอดภัย)
(เซบิยา สเปน)
(เกี่ยวกับมานูเอล บลังโก เวล่า)
ผมทำอาชีพนี้มา 22 ปีและไม่เคยเห็นสถานทูต
แจ้งเตือนภัยแบบนี้ ไม่ว่าจะจากสหรัฐหรือประเทศอื่น
(สหรัฐเตือนเกี่ยวกับ ผู้กระทำผิดทางเพศในเซบิยา)
(สหรัฐเตือนเกี่ยวกับมัคคุเทศก์ในเซบิยา โดนข้อหาข่มขืน)
(สหรัฐเตือนเกี่ยวกับ นักล่าทางเพศนักศึกษาในเซบิยา)
(ล่วงละเมิดทางเพศ - เตือนภัยในเซบิยา)
ฉันจำไม่ได้จริงๆ ว่ามันเขียนว่าอะไร
แต่มันเป็นการเตือนคนอเมริกันให้ระวังตัว
(พลเมืองสหรัฐระหว่างไปศึกษาในสเปน)
(ระวังตัวในสถานการณ์ ที่เกี่ยวข้องกับแอลกอฮอล์)
(โดยเฉพาะเครื่องดื่ม ที่อยู่เหนือการควบคุมของคุณ)
ทำไมสหรัฐถึงทำแบบนี้ ก็เพราะการสืบสวนมันซับซ้อน
เหตุการณ์เกิดขึ้นนอกประเทศสเปน
(ตำรวจสืบสวนว่า นักธุรกิจท่องเที่ยวข่มขืนลูกค้าหญิงหรือไม่)
สเปนไม่มีหนทางที่จะพิสูจน์
ข้อกล่าวหาที่ปรักปรำเขาบางอย่าง ซึ่งเกิดขึ้นเมื่อหลายปีก่อนได้
ส่งผลให้ชายผู้นี้ยังคงเป็นอิสระและทำธุรกิจต่อไป
ฉันไม่กลัวหรอก
ตลอดเวลาที่ผ่านมา ฉันไม่ได้กลัวขนาดนั้น
ฉันแค่โกรธมาก
ตอนที่ฉันกลัวคือเมื่อฉันรู้ว่า
ฉันต้องเขียนคำให้การ
ฉันว่าสถานทูตพยายามเต็มที่เพื่อช่วยเรา
แต่ก็ตระหนักถึงการบอกให้เรารู้ว่า ข้อจำกัดของพวกเขาคืออะไร
พวกเขาบอกว่า "เราไม่เคยมีคดีแบบนี้มาก่อน"
แล้วเราก็แบบ "โอเค คุณช่วยเราหาวิธีได้ไหม"
เราไม่รู้ว่าต้องทำยังไง คุณยื่นฟ้องคดีข่มขืนในสเปนยังไง
คุณคุยกับใคร
ผู้หญิงเหล่านี้มาหาฉัน
ฉะนั้นฉันเอาคำให้การจากพวกเธอได้
แล้วเราก็ส่งมันให้อัยการได้
(อีเมล แกเบรียล เวก้า)
(อีเมลใหม่)
ฉันเลยติดต่อผู้หญิงเหล่านี้ ขอให้เขียนเรื่องราวของพวกเธอ
ตอบทุกคำถาม ไปสถานทูต
หาคำตอบ ส่งคำตอบไปให้ผู้หญิงคนนั้น
แล้วฉันก็ได้แบบฟอร์ม และส่งให้พวกผู้หญิงเซ็นมัน
พวกเธอส่งมันมา จากนั้นสถานทูตก็บอกว่า "เราต้องการมันเป็นภาษาสเปน"
ฉันก็แบบ "ไอ้พวกเวรเอ๊ย"
โอเค ฉันจะโทรหาย่าฉัน ที่เป็นผู้หญิงคิวบาตัวเล็กน่ารัก
แปลการข่มขืนผู้หญิงคนอื่นของคนที่ข่มขืนฉัน
เยี่ยมเลย ขอบคุณที่ช่วยนะคะ
มันเป็นแบบนั้นนานหลายเดือน หลายเดือนมาก
สถานทูตช่วยฉันแบบนั้น แต่ฉันทำงานทุกอย่างเอง
(โซร่า มิเฮลี่ย์)
(โปรตุเกส)
(ปี 2016)
(ลอสแอนเจลิส แคลิฟอร์เนีย)
รู้สึกอุ่นใจที่ได้ยินเรื่องราวจากผู้รอดชีวิตคนอื่น
และมันดีมากที่ได้ยินว่า มีคนทำอะไรบางอย่างกับมัน
ฉันคิดว่า "ไม่ใช่ทุกคนที่จะถูกมองข้ามได้"
"ด้วยหลักฐานจากคนมากมายที่ประสบกับสิ่งนี้
ตำรวจต้องทำอะไรสักอย่างกับมัน และไม่มองข้ามมันแน่ๆ"
แบบว่า มันเป็น…
เมื่อมีคนไม่สืบสวนคดีของคุณ
มันเหมือนเป็นการบอกคุณว่าคุณไม่สำคัญมากพอ
สิ่งที่เกิดขึ้นกับฉันมันไม่ยุติธรรม
ฉันรู้สึกแย่ เมื่อมองดูเด็กสาวอายุ 19 ที่ฉันเคยเป็น
ฉันไม่สมควรเจอเรื่องแบบนั้น ฉันใสซื่อและอ่อนหวานมาก
สวัสดีค่ะ
ฉันคิดจริงๆ ว่าฉันจะตาย
มานูชวนเพื่อนฉันกับฉันออกไปปาร์ตี้กันต่อ
และเขาเสนอที่จะเลี้ยงเครื่องดื่มฉัน ฉันบอกว่า "โอเค ได้ค่ะ ขอบคุณ"
ฉันดื่มมัน แล้ว…
ตั้งแต่ตอนนั้น ฉันเริ่มรู้สึกคลื่นไส้มากๆ
แล้วฉันก็อาเจียนหลายครั้งขณะที่ฉันนอนตะแคง
ฉันควบคุมร่างกายตัวเองไม่ได้ ฉันก็เลยล้มลง
ฉันจำได้ว่าฉันขยับเขยื้อนตัวไม่ได้
และฉันก็จำได้ว่ามองไม่เห็นด้วยซ้ำ
ฉันกลัวมาก คิดว่า "ฉันต้องตาบอดแน่ๆ"
ฉันจำได้ว่าฉันคิดว่าฉันจะตายแบบนี้
และฉันจะตายในห้องน้ำนั่น
เขาบอกเพื่อนฉันว่า "พวกคุณไปสนุกกันต่อนะ"
"ผมจะดูแลโซร่าเอง"
"ผมจะพาเธอกลับไปที่อะพาร์ตเมนต์ เธอจะไม่เป็นไร มันจะปลอดภัย"
เขาเร่งเร้าแล้วเร่งเร้าอีกไม่หยุด
และบอกคนอื่นๆ ให้ปล่อยฉันอยู่กับเขาตามลำพัง
ฉันรู้สึกขอบคุณเพื่อนๆ ที่ฉลาดมากพอ
เพื่อนฉันพูดว่า "ไม่ เราต้องอยู่ด้วยกัน"
ขอบคุณพระเจ้า
มันเยี่ยมมากเลยที่พวกเธอปกป้องฉันได้
หลังจากที่ฉันถูกวางยา ฉันคิดว่าอาจจะเป็นบาร์เทนเดอร์
หรือคนแปลกหน้าบางคนที่บาร์
ฉันไม่เคยคิดเลยสักนิดว่าเป็นมานู
จนกระทั่งสองสามปีต่อมา หลังจากที่ฉันเห็นว่ามีเว็บไซต์
ฉันคิดว่าแกเบรียลเป็นคนเริ่มทำ
(ค้นหาแกเบรียล เวก้า)
(หญิงสาวถูกผู้อำนวยการบริษัทนำเที่ยวข่มขืน)
(ปิดแล้ว)
แล้วพอฉันค้นหาข้อมูลดู ฉันก็เห็นทุกอย่าง
แล้วฉันก็เข้าใจทันที
(สวัสดี แกเบรียล ฉันโซร่า มิเฮลี่ย์ ฉันมีข้อมูลเกี่ยวกับมานู)
ฉันบอกแกเบรียลว่าฉันยินดีทำทุกอย่างที่ทำได้ เพื่อเอาผู้ชายคนนี้เข้าคุก
เพราะเขาเป็นอาชญากรที่น่ากลัว
แล้วฉันก็ลงเอยด้วยการกลับไปโปรตุเกส
(ลากุช โปรตุเกส)
(วันที่ 17 กรกฎาคม ปี 2021)
และตอนที่ฉันอยู่ที่นั่น
ฉันแจ้งความกับตำรวจเรื่องที่ถูกเขาวางยา
นี่ใบแจ้งความของฉันค่ะ
(ตำรวจ)
(ผู้ร้องเรียนคือเหยื่อ)
(ผู้ต้องสงสัย มานูเอล บลังโก เวล่า)
และการตอบสนองของพวกเขาต่อคดีนี้…
มันเขียนว่า "เนื่องจากขาดหลักฐาน ศาลได้มีคำสั่ง
ให้ยกคำร้องขอไต่สวนตามมาตรา 277
วรรคสอง ตามประมวลกฎหมายวิธีพิจารณาความอาญา"
ฉะนั้นคุณก็แค่…
รู้สึกอย่างอื่นไม่ได้แล้วนอกจากไร้ค่า
(ทางตัน)
ฉันรู้ว่ามันอาจเริ่มต้นและจบลงที่ฉัน
ถ้าเกิดอะไรขึ้นกับฉัน ฉันแน่ใจว่านี่คงพังทลายหมด
แกเบรียล หญิงสาวอายุ 19 ปี เธออาจจะอายุ 21 ปี
ตอนที่เธอพยายามเอาผิดเขา
แล้วก็หญิงสาวเหล่านี้ที่พึ่งพาแกเบรียล
นั่นคือสิ่งที่ยากสำหรับฉันมาก ที่ได้เห็นหญิงสาวเหล่านี้พึ่งพาแกเบรียล
เพื่อให้พวกเธอได้รับความยุติธรรม
ฉันไม่เคยอยากพูดถึงมันเลย
ฉันไม่ได้บอกครอบครัวฉันหรือเพื่อนๆ ฉัน จนกระทั่งมีความเป็นไปได้ของการพิจารณาคดี
และการเป็นตัวแทนทางกฎหมายเกิดขึ้น
มีเดิมพันมากมาย และมีอะไรๆ อีกมาก
ที่จำเป็นต้องรู้ เกี่ยวกับว่าเขาเป็นคนเลวร้ายแค่ไหน
จนมันรู้สึกเหมือนเป็นโอกาสสำคัญ
ฉันคิดจริงๆ ว่าคนคงคิดว่าฉันคงยอมแพ้ไปแล้ว
แต่ฉันเป็นคนที่ดื้อรั้นมาก
แกเบรียลทำงานเต็มเวลาในการเป็น
นักบำบัดและเลขาของเรา และในเรื่องกฎหมายของเราเธอก็เป็น…
แบบว่า ผู้ช่วย
เธอต้องรับหน้าที่พวกนี้ทั้งหมด
ขณะที่ต้องรับมือและทำใจยอมรับ ความบอบช้ำทางจิตใจของเธอเอง
คุณเห็นแฟ้มของฉันไหม
ฉันทำการสืบสวนทั้งหมด
มันเป็นงานที่ดีที่สุดของฉัน
นี่คดีของคุณ เอาเขาเข้าคุกสิ
(มาดริด สเปน)
แกเบรียล เวก้าติดต่อผมที่สเปน
เธอบอกผมว่าเกิดอะไรขึ้น
ผมไม่สงสัยเลยว่าเรื่องที่เธอบอกเป็นความจริง
ผมอธิบายขั้นตอนทางกฎหมายให้เธอฟัง ขั้นตอนที่เราต้องทำตาม
และความซับซ้อนของเรื่องนี้
เพราะบางเหตุการณ์เกิดขึ้นนอกประเทศสเปน
พื้นที่ที่มันเกิดขึ้นไม่ได้อยู่ในสหภาพยุโรปด้วยซ้ำ
และยังมีอุปสรรคในเรื่องของพยาน ที่อาจเป็นไปได้ด้วย
เหตุการณ์ต่างๆ เกิดขึ้นยังไง
มีการร้องเรียนในปี 2018
มันตั้งเจ็ดปีมาแล้ว
ทำไมถึงใช้เวลานานขนาดนี้ กว่าจะมีการพิจารณาคดี
ฟังนะ นี่เป็นคดีที่ชัดเจน
รายงานของตำรวจก็มี เราจะมัวรออะไร
(มอนแทนา)
(สองสัปดาห์ก่อนการพิจารณาคดี)
ลูกคิดอะไรอยู่เหรอจ๊ะ การพิจารณาคดีจะมีขึ้นในอีก… กี่วันนะ
- สิบสามวัน - วันนี้วันอะไรคะ
- สิบสามวันเหรอ - แม่คิดว่างั้น หรืออาจจะน้อยกว่านั้น
ลูกคิดอะไรเกี่ยวกับมัน
หนูไม่ได้คิดค่ะ หนูพยายามไม่คิดถึงมัน
มันเหมือนสิ่งเดียวที่หนูทำได้คือ ไม่คิดถึงมัน ไม่รู้สิ
ลูกคิดว่าลูกยินดีที่จะกลับไปสเปนไหม ลูกคิดว่าไง
ไม่รู้สิ หนูรู้สึกกดดันมากเลย ที่จะกลับไปสเปนเพื่อการพิจารณาคดี
- ใช่ บอกแม่… - ใจหนึ่งหนูรู้สึกว่าหนูจะ…
แบบว่า ถ้ามันไม่เป็นไปด้วยดี
รู้สึกว่ามันอาจจะเป็นไปในแบบอื่น ถ้าหนูอยู่ในห้องพิจารณาคดี
แต่หนูรู้สึกว่าหนูคงสติแตก
- ถ้าหนูไปสเปน - ใช่
ฉันแค่ไม่อยากคิดถึงมัน ฉันขอไม่รู้ดีกว่า
ต่อให้คุณบอกฉันว่าเขาอยู่อีกฟากหนึ่งของประเทศ
ฉันยังไม่รู้เลยว่าฉันจะรู้สึกสบายใจไหมที่ไปสเปน
แค่ถ้าเขาอยู่ในคุกเท่านั้น ฉันคงจะไป
แต่ถ้าเขาไม่ได้อยู่ในคุก ฉันว่าฉันคงยอมรับได้ กับการที่จะไม่กลับไปที่นั่นอีก
แม่ว่าลูกจะรู้สึกโล่งอกมากเมื่อเรื่องนี้จบลง
- ใช่ค่ะ - การได้รู้ว่าลูกทำ
ทุกอย่างที่ลูกทำได้แล้ว ใช่ไหม
- หนูไม่รู้ว่าจะทำอะไรได้อีก - ไม่ ลูกทำอะไรไม่ได้อีกแล้ว
- ไม่มีอะไรอีกแล้ว - ค่ะ ไม่รู้สิ
(มาดริด สเปน)
(วันที่ 27 มกราคม ปี 2025)
การพิจารณาคดีเริ่มต้นขึ้นแล้ว สำหรับไกด์นำเที่ยวในเซบิยา
ที่ถูกกล่าวหาว่าข่มขืนนักศึกษาอเมริกันหลายคน
เขาทำตัวเหมือนเดิมตลอด
เขาฉวยโอกาสจากความจริงที่ว่า พวกเธอเป็นหญิงสาวที่อยู่ในต่างประเทศ
เจ้าหน้าที่สืบสวนมั่นใจว่า
นี่อาจเป็นคดีของนักล่าทางเพศ
เพราะเขาอาจล่วงละเมิดผู้หญิงอื่นๆ อีกหลายคน
จำเลยเป็นเจ้าของและไกด์นำเที่ยว ของบริษัทนำเที่ยวในเซบิยา
เมื่อเช้านี้เขาเข้าไปในศาลแห่งชาติ
โดยกางร่มบังหน้าตัวเองแบบนี้ค่ะ
วันนั้นคุณพบตัวเอง อยู่ในช่วงสุดท้ายของกระบวนการ
แต่ยังคงมีความไม่แน่นอนอยู่ตลอดว่า
สุดท้ายแล้วศาลจะประเมินหลักฐานยังไง
ใจหนึ่งฉันก็อยากดูการพิจารณาคดี เพราะฉันจะไม่ดูมันได้ยังไง
แต่เราไม่ดู เราตัดสินใจแล้วว่าจะไม่ดูมัน
มันคงจะทำใจยากเกินไป
ดีค่ะ อรุณสวัสดิ์ค่ะ
มาเริ่มการไต่สวนกันค่ะ คุณทนาย เชิญกล่าวได้เลยค่ะ
นอกจากแกเบรียลแล้ว ผมได้ยื่นข้อกล่าวหา
ที่ผมเก็บไว้ด้วยในระหว่างการพิจารณาคดี
ในนามของผู้หญิงอีกสองคนที่ถูกล่วงละเมิด
(คาร์ลี่ วี)
(เฮย์ลี่ย์ เอ็ม)
(พฤษภาคม 2017)
(ลากุช โปรตุเกส ล่วงละเมิดทางเพศ)
สิ่งที่เกิดขึ้นคือการแสดงอนาจาร
การสัมผัส และการยั่วยุ
ฉันถามพวกผู้หญิงที่อยากทำมันต่อ
หลักๆ แล้วก็มีฉัน และเฮย์ลี่ย์กับคาร์ลี่ก็ก้าวเข้ามาทำมัน
อแมนด้า กอร์มเซ็นก็เป็นเหยื่ออีกราย
ตอนนั้นเราสนับสนุนช่วยเหลือ การร้องเรียนของเธอ
(อแมนด้า เอ็น. กอร์มเซ็น)
สิ่งที่ศาลต้องการจากเรา
คือหนังสือมอบอำนาจในการดำเนินคดี
(เปลือยกาย)
(น่ากลัว - มีเซ็กซ์)
ก่อนจะเริ่มการพิจารณาคดี มีการยื่นอุทธรณ์ขอให้พิจารณาใหม่
เกี่ยวกับการเป็นตัวแทนทางกฎหมาย ของอแมนด้า กอร์มเซ็น
อย่างไรก็ตาม เนื่องจากการพิจารณาคดีเริ่มขึ้นวันนี้
เราจึงออกคำสั่ง ให้ปฏิเสธการอุทธรณ์ให้พิจารณาใหม่แล้ว
ตอนนี้เราจึงแจ้งให้คุณทราบตามนั้น
ผมยื่นอุทธรณ์ และศาลก็ไม่รับคำอุทธรณ์
สิ่งเดียวที่จะเป็นผลจากมันคือ นำไปสู่ความล่าช้า การโต้แย้ง
ซึ่งไม่ว่าอย่างไรก็ตาม ก็จะส่งผลให้ กระบวนการพิจารณาคดีล่าช้าออกไปอีก
ฉันคิดว่ามันคือความล้มเหลว ที่เกิดขึ้นกับระบบต่างๆ มากมาย
ฉันคิดว่า ต่อให้คุณพยายาม
คุณก็ทำอะไรให้สำเร็จไม่ได้จริงๆ
หรือได้ผลลัพธ์หรือยุติมัน
เพราะระบบต่างๆ มันสับสนและช้ามาก
และ… ไม่ชัดเจน
ต่อให้คุณพยายาม
มันรู้สึกไร้ประโยชน์ที่จะทำต่อไป
การกระทำผิดทางอาญาไม่ได้หายไป
แค่เพราะศาลไม่ยอมรับคุณเป็นผู้กล่าวหา
ข้อกล่าวหายังคงอยู่ สิ่งที่เกิดขึ้นไม่ได้ถูกลบทิ้งไป
ความผิดนั้นยังคงอยู่
และความเป็นไปได้ในการยื่นคำร้องยังมีต่อไป
ฉันผิดหวังนิดหน่อย
ฉันกังวลใจเพราะฉันมีผู้หญิงเหล่านี้
ตอนนี้เหลือแค่ฉันกับ…
ผู้หญิงอีกสองคน สองคนแรก
ตอนที่มีผู้หญิงมากมายที่อยากเป็นส่วนหนึ่งของคดีนี้
ถึงเวลาที่จำเลยจะให้การแล้ว ถ้าเขาต้องการเช่นนั้น
เชิญนั่งตรงนั้นที่เก้าอี้แถวแรกตัวไหนก็ได้
แล้วขยับไมโครโฟนเข้ามาใกล้ๆ คุณ
การได้เจอคนแบบนี้
กับความหน้าด้าน จะว่าอย่างนั้นก็ได้
ที่เขาเคยใช้ในการก่ออาชญากรรม
เราอาจมีคดีผู้ร้ายข่มขืนต่อเนื่องในสเปนหลายคดี
แต่ในคดีนั้น อาจมีการล่วงละเมิดสี่หรือห้าครั้ง
ซึ่งก็เยอะแล้ว มันเยอะอยู่แล้ว
แต่ในคดีนี้ มันไปไกลกว่านั้นมาก มันเกินกว่าที่จะเข้าใจได้
ในฐานะจำเลยในคดีนี้ คุณมีสิทธิ์ที่จะไม่ยอมรับผิด
ไม่ให้การปรักปรำตัวเอง หรือไม่ให้การเลย
สำหรับผม มันคงน่าประหลาดใจมาก ถ้าคดีจบลงด้วยการพิพากษาลงโทษ
ที่นี่ เราคุยกันเกี่ยวกับคำให้การของคนคนหนึ่ง
ที่ขัดแย้งกับคำให้การของอีกคน
คุณต้องการตอบคำถามของอัยการ
โจทก์เอกชน และฝ่ายจำเลยหรือไม่
ผมไม่มีปัญหากับการตอบคำถามของอัยการ
ทนายของผม และใต้เท้า ถ้าท่านต้องการครับ
โอเค คุณจะไม่ตอบคำถามของโจทก์เอกชน
ถูกต้องครับ
เป็นไปตามคาด เพราะมันเป็นเรื่องปกติของจำเลย
ที่จะไม่ตอบคำถามของทนายฝ่ายตรงข้าม
คุณคิดว่ามานูเอลจะพูดว่าอะไร
ไม่รู้ค่ะ เขาคงจะไม่พูดอะไรที่ฉลาดหรอก
ฉันไม่รู้ว่าเขาจะพูดว่าอะไร
"มันไม่ได้เกิดขึ้น" "ไม่เคยเห็นผู้หญิงคนนี้มาก่อนในชีวิต"
ฉันไม่รู้ว่าเขาจะพูดว่าอะไร
อะไรก็ตามที่หมอนี่พูด มันแบบว่า ฉันจะสนใจทำไม
ฝ่ายจำเลย
ขออนุญาตค่ะ ศาลที่เคารพ
มานูเอล
เกี่ยวกับการเดินทางไปโมร็อกโก ในวันที่ 2 พฤศจิกายน
คุณปฏิเสธไหมว่า เคยมีความสัมพันธ์กับแกเบรียล เวก้า
ไม่มีความสัมพันธ์ครับ ไม่มีเลย
บอกเราหน่อยได้ไหมว่าเกิดอะไรขึ้นในห้องนั้น
ผมจำได้ว่าผมไปที่ห้องนั้นกับผู้หญิงสามคน
ผมเห็นพวกเธอที่ชั้นบนในคาเฟ่
มีคาเฟ่บาร์อยู่ที่ชั้นบน
จากนั้นเราก็ไปที่ห้องและสั่งแชมเปญ คิดว่านะ
ผมดื่มไปแก้วนึง และอีกประมาณหนึ่งชั่วโมงต่อมา ผมก็ออกไป
นั่นคือสิ่งที่เกิดขึ้นครับ
คุณไม่ได้มีปฏิสัมพันธ์ทางเพศกับผู้หญิงคนไหน…
ไม่มีเลยครับ
ไม่มีคำถามเพิ่มเติมแล้วค่ะ ศาลที่เคารพ
ผู้ชายคนนี้จะปฏิเสธทุกอย่าง
ที่เขาทำมาจนถึงวันพิจารณาคดี ซึ่งเขาจะปฏิเสธต่อไป
เอาละค่ะ เชิญอัยการกล่าวได้ค่ะ
สวัสดีค่ะ
เกี่ยวกับบัญชีของแกเบรียล
นอกจากการปฏิเสธมัน
คุณบอกว่าคุณจำหน้าหรือชื่อของแกเบรียลไม่ได้
คุณยังยืนยันคำให้การนั้นไหมคะ
ผมรู้เรื่องนี้ทางอินเทอร์เน็ต ในปี 20…
ไม่ค่ะ ฉันไม่ได้หมายถึงเหตุการณ์
ฉันหมายถึงสิ่งที่คุณพูด เรื่องการจำหน้าหรือชื่อเธอไม่ได้
และที่คุณรู้เรื่องนี้แค่ในโซเชียลมีเดีย
คุณไม่เคยเห็นเธอมาก่อนเหรอคะ
ผ่าน… ผลจากการเดินทางครับ
งั้นที่จริง คุณเคยเห็นเธอ
ใช่ แต่ผมจำไม่… คือผมคงเคยเห็น…
ผมอาจเคยเห็นเธอ แต่ผมจำเธอไม่ได้
ตอนผมเห็นเธอในทีวีพูดเรื่องพวกนั้น
ผมรู้ดีว่าผมเคยมีความสัมพันธ์กับใคร
และผมก็ไม่เคยมีความสัมพันธ์อะไรกับคนคนนั้น
ผมเห็นเขามีความมั่นใจ
และความยโสโอหัง ขอโทษที่พูดแบบนี้
แบบว่า "จะไม่มีอะไรเกิดขึ้นกับฉัน เพราะฉันไม่ได้ทำอะไรผิด"
แต่นั่นมันไม่จริงเลยเพราะเขาทำผิด
ในหลายๆ ทริป คุณเดินทางกับผู้คนมากมาย
ผมจำหน้าทุกคนที่ผมเจอไม่ได้หรอกครับ
ตอนนั้น ในปี 2013
คุณเป็นผู้บริหารของวูดู แทรฟเวล
วูดู แทรฟเวลเป็นชื่อตามกฎหมาย เพื่อวัตถุประสงค์ด้านภาษีและบัญชี
ส่วนดิสคัฟเวอร์ เอ็กซ์เคอร์ชันส์ เป็นชื่อทางการค้า
คุณเริ่มงานเป็นพนักงานฝึกหัดเหรอคะ
ใช่ครับ ผมเริ่มงานที่นั่นในปี 2010 คิดว่านะ ด้วยการเป็นพนักงานฝึกหัด
แล้วก็เป็นพนักงาน แล้วก็เป็นผู้อำนวยการ
แล้วพวกเขาก็ขายบริษัทให้ผม
เราอัปเดตเว็บไซต์และเปลี่ยนแปลงบางอย่าง ในออฟฟิศก็ด้วย
บริษัทเกือบล้มละลาย ตัวเลขไม่ดีเลย
แล้วเขาก็พลิกสถานการณ์ ด้วยการระดมโฆษณาไปตามมหาวิทยาลัยต่างๆ
เขาไปตามมหาวิทยาลัยทั่วสเปนและทั่วยุโรป
แจกโปสเตอร์และโบรชัวร์
โปรโมตตัวเอง
และเสนอราคาที่แข่งขันได้
เพื่อให้คนจ้างเขา
และตอนที่เรื่องนี้เกิดขึ้นในปี 2018 บริษัทกำลังรุ่งเรืองดี
สุดท้ายเราก็ปิดตัวลงในปี 2018 เพราะผู้หญิงเหล่านี้ปรากฏตัวทางโทรทัศน์
คุณมีความสัมพันธ์ที่ไม่ปกติ
กับลูกค้าของคุณ พาพวกเธอไปที่ห้องคุณหรือเปล่า
หรือว่ามันเป็นยังไง
โดยส่วนตัวแล้ว ช่วงที่ผมทำงานที่บริษัทนั้น
ผมเคยมีความสัมพันธ์กับผู้หญิงตอนออกทริป แต่ก็เป็นการยินยอมเสมอ
คุณยังบอกด้วยว่ามีหลายครั้ง ที่ลูกค้านอนหลับในบ้านคุณ
และไม่มีอะไรเกิดขึ้น
เดี๋ยวนะครับ ลูกค้าไม่ได้ไปที่บ้านผม
ในชีวิตส่วนตัวของผม
ผมไม่มีสิทธิ์ที่จะมีความสัมพันธ์ กับคนอื่นเลยเหรอ แค่ถามเฉยๆ น่ะครับ
คำถามที่ไม่ต้องการคำตอบ
เชิญค่ะ คุณอัยการ
ไม่มีคำถามเพิ่มเติมแล้วค่ะ ศาลที่เคารพ
คุณไปนั่งที่ด้านหลังได้ค่ะ
ขอบคุณครับ
ไม่รู้สิ มันตลกดี
ฉันใช้เวลาในชีวิตไปเยอะมากทำเรื่องนี้ แล้วได้เห็น…
เขาอยู่บนแท่นพยานแค่ 15 นาที
บางครั้งก็เกือบหัวเราะออกมา พูดจาย้อนแย้งกับตัวเอง
โกหก พูดว่าเขาไม่เคยเห็นฉันมาก่อนในชีวิต
ในขณะเดียวกัน ทั้งชีวิตของฉันเกือบถูกทำลายเพราะมัน
มานูเอล บลังโก ให้การยืนยันเรื่องราวแบบเดิมมาโดยตลอด
ยืนยันความบริสุทธิ์ของเขา และไม่ได้ทำอะไรร้ายแรง
จะว่าไปแล้ว เขามีสิทธิ์ที่จะโกหก ซึ่งผมไม่เห็นด้วย
เขาอยู่นั่นไง
เขาอยู่นั่น
มานูเอล คุณคิดว่าคุณจะติดคุกไหม
- คุณหัวเราะเหรอ - เปล่า
- มีอะไรจะพูดกับเหยื่อไหม - ไม่มีครับ ขอโทษนะ
ทำไมล่ะ
บอกหน่อยสิ เป็นไปได้ยังไง ที่คำให้การของพวกเธอทุกคนเหมือนกันมาก
- นี่ อย่าแตะต้องตัวฉัน - เอาละ หยุด
ฉันแค่คุยกับคุณ
ถ้าพวกเธอไม่รู้จักกัน คำให้การของพวกเธอทุกคนตรงกันได้ยังไง
(วันที่สองของการพิจารณาคดี)
ตอนเช้าเวลาเจ็ดโมงสิบนาที ที่นี่ยังมืดอยู่เลย
วันนี้เป็นวันสำคัญสำหรับฉัน
ทุกอย่างที่ฉันเพียรพยายามทำตลอดหลายปีมานี้
แค่เพื่อทำให้เขารับผิดชอบ และพูดสิ่งที่เกิดขึ้นกับฉัน
และ…
และเพื่อเอาชีวิตฉันกลับคืนมา
เพราะงั้น เราจะมาดูกันว่าเกิดอะไรขึ้น
(ผู้มาติดต่อ 002)
ก็จริงที่ว่าคำให้การของแกเบรียลน่าเชื่อถือมาก มันสอดคล้องกันมากทีเดียว
แต่เธอจะไม่เดินทางมาให้การที่สเปน เธอจะให้การผ่านวิดีโอคอนเฟอเรนซ์
ผมสนับสนุนการมาให้การด้วยตัวเองมาโดยตลอด
แต่มันมีปัญหา
ปัญหาคือการเผชิญหน้ากับผู้ล่วงละเมิด ซึ่งน่าเศร้าจริงๆ
สิ่งที่ทำให้เธอกังวลคือการที่เขาจะอยู่ใกล้ๆ
การที่เธออาจเจอเขาในโถงทางเดิน หรือที่ไหนสักแห่งทำให้เธอกลัว
อรุณสวัสดีค่ะ สำหรับคนที่อยู่ในอเมริกา
นี่ศาลสูงแห่งชาติพูดนะคะ
และผู้พิพากษาอยากให้คุณ บอกชื่อเต็มๆ ของคุณหน่อยค่ะ
แกเบรียล นิโคล เวก้า
ถ้าเหยื่อให้การน่าเชื่อถือและสอดคล้องกัน
เหมือนในคำให้การของเธอต่อเอ็นบีซี คดีอาจจบลงด้วยการตัดสินลงโทษ
แต่ถ้าเธอให้การไม่น่าเชื่อถือและไม่สอดคล้องกัน มันจะยากขึ้นมากทีเดียว
- คุณสาบานหรือไม่ว่าจะพูดความจริง - สาบานค่ะ
ก่อนอื่น กรุณาตอบคำถามที่อัยการจะถามคุณค่ะ
ขออนุญาตค่ะ ศาลที่เคารพ
คุณบอกผู้พิพากษา
เกี่ยวกับสิ่งที่คุณจำได้ ในคืนวันที่ 2 พฤศจิกายน 2013 ได้ไหมคะ
ได้ค่ะ ฉันผล็อยหลับไป แล้วมีช่วงหนึ่ง
ฉันไม่รู้ว่าฉันหลับไปนานแค่ไหน แต่ฉันตื่นขึ้นมา
ไม่มีใครอยู่ในห้อง และฉันก็สับสนมาก
แต่ฉันรู้ว่าฉันควรไปเข้าห้องน้ำ
ฉันเลยเปิดประตูห้องน้ำ
และฉันเห็นนิโคล แอชลี่ย์ และมานูเอลอยู่ในห้องอาบน้ำด้วยกัน
ฉันเลยปิดประตูตอนที่เห็นพวกเขา
และทั้งสามคนก็ออกมาจากห้องน้ำ
แล้วฉันก็เข้าไปใช้โถส้วม
แล้วฉันก็นั่งบนโถส้วม
ตอนที่ฉันนั่งอยู่บนโถส้วม ฉันหันหน้าไปทางประตู
และฉันไม่ได้ล็อกประตู
และ เอ่อ…
และ…
ฉันจำได้แค่ว่ามานูเอลเข้ามา
และหลังจากนั้น สิ่งเดียวที่ฉันจำได้คือ
เขาบังคับให้ฉันทำออรัลเซ็กซ์ให้เขา
แล้วเขาก็ผลักหัวฉันและฉันก็ล้มมาทางนี้
นั่นคือสิ่งเดียวที่ฉันจำได้ จนกระทั่งฉันตื่นขึ้นมาตอนเช้าวันรุ่งขึ้น
เรื่องที่เธอเล่าเหมือนและสอดคล้องกันมาตลอด ว่าเหตุการณ์เกิดขึ้นยังไง
คุณรู้สึกไม่สบายตัวอะไรหรือเปล่า
ตอนที่คุณตื่นขึ้นมา
ค่ะ ตอนฉันตื่นขึ้นมาในเช้าวันรุ่งขึ้น
ฉันปวดท้อง ตรงท้องน้อยของฉัน
และฉันเจ็บปวดตรงบริเวณทวารหนักของฉันมาก
และฉันมีรอยฟกช้ำที่หัวเข่า
ขอชี้แจงให้ชัดเจนนะครับ ตอนอัยการถาม
เกี่ยวกับจุดที่คุณรู้สึกเจ็บปวด คุณพูดถึงบริเวณทวารหนัก
แล้วก็พูดถึงท้องน้อย
คุณหมายถึงบริเวณช่องคลอดหรือเปล่า
ใช่ค่ะ
ผมว่าเธอน่าเชื่อถือมาก รู้สึกสะเทือนใจมาก
เพราะเธอต้องย้อนกลับไปพูดถึงสถานการณ์นั้น
และแกเบรียล ผมว่าเธอพูดชัดเจนและแม่นยำมาก
ในคำให้การของเธอ และการแจ้งข้อมูลให้ศาลทราบ
ไม่ใช่แค่เกี่ยวกับว่าเหตุการณ์เกิดขึ้นยังไง
แต่ยังมีความรู้สึกหนักอึ้งทางอารมณ์ ของช่วงเวลานั้นและการให้การในศาลด้วย
เชิญทนายฝ่ายจำเลยค่ะ
ตอนคุณกลับมาที่สเปน
คุณไปหาหมอเพื่อตรวจ อาการบาดเจ็บที่คุณบอกหรือเปล่าคะ
เปล่าค่ะ ฉันไม่ได้ไปหาหมอ แต่ฉันคุยกับ…
ฉันอยากพูดให้ชัดเจน ฉันพูดภาษาสเปนไม่ได้
ฉันไม่รู้จะพูดคำว่า "ข่มขืน" เป็นภาษาสเปนยังไง
ฉันก็เลยไม่ได้ไป
ไม่มีคำถามเพิ่มเติมแล้วค่ะ ใต้เท้า
สวัสดีครับ แกเบรียล
คุณได้รับผลกระทบ ในความสัมพันธ์ของคุณกับผู้ชายคนอื่นหรือเปล่า
ค่ะ ได้รับค่ะ
ฉันพบว่ามันยากมาก ที่จะมีความสัมพันธ์ที่ใกล้ชิดกับผู้ชาย
ตั้งแต่นั้นมา ฉันก็ไม่เคยมี ความสัมพันธ์ที่แท้จริงกับผู้ชายคนไหนเลย
และฉันคิดว่ามันเป็นผลโดยตรงจากเรื่องนี้
ขอบคุณมากครับ
ไม่มีคำถามเพิ่มเติมแล้วครับ ใต้เท้า
ตอนนี้ฉันจะถามคุณเกี่ยวกับอนาคต
คุณฝันถึงอะไร
ฉันฝันถึงอะไรเหรอคะ
ฉันตื่นเต้นมากกับความคิดที่ว่า
แค่ได้ใช้ชีวิตเรียบง่ายมากๆ
ไม่รู้สิ ฉันจะเลี้ยงหมาสักตัวหลังการพิจารณาคดี
ลูกหมาตัวเล็กๆ ฟังดูเหมือนเป็นเรื่องโง่ๆ แต่ก็แบบว่า…
ฉันตื่นเต้นที่จะได้ไปอยู่ในชนบท
ได้ออกไปข้างนอก มีหมาของฉัน มีเพื่อนๆ
ไปถ่ายรูป
ทุกวัน ทั้งวัน วาดรูป ทำสิ่งที่ฉันอยากทำ
เมื่อฉันคิดถึงอนาคตที่ไกลออกไปอีก
ถ้าฉันเจอใครสักคนแล้วตกหลุมรัก
และสักวันหนึ่ง ฉันโชคดีพอที่จะมีลูก
ฉันรู้สึกว่าฉันจะได้…
รู้ว่าฉันทำดีที่สุดแล้ว เพื่อให้แน่ใจว่าโลกจะปลอดภัยขึ้นอีกนิด
วันสำคัญของการพิจารณาคดี ไกด์นำเที่ยวในเซบิยา
ที่ถูกกล่าวหาว่าล่วงละเมิดทางเพศ นักศึกษาจากอเมริกาเหนือ
ในทริปท่องเที่ยวที่เขาจัดขึ้น
เรามีพยานสองคน
หญิงสาวสองคนที่อยู่กับแกเบรียล เวก้า
และมานูเอล บลังโก เวล่า ในห้องพักโรงแรมในแทนเจียร์ที่ที่เกิดเหตุ
(เปิดเครื่อง)
(ศาลแห่งชาติ)
แอชลี่ย์อยู่กับฉัน
เอาละค่ะ
ศาลจะให้อัยการพูดก่อน
สวัสดีค่ะ
ขออนุญาตค่ะ ศาลที่เคารพ
คุณจะให้การเกี่ยวกับสิ่งที่คุณจำได้
ในคืนที่คุณอยู่ในห้องพักโรงแรมในแทนเจียร์
ร่วมกับแกเบรียล เวก้า
ถูกต้องค่ะ
และนิโคลด้วย
- ถูกต้องค่ะ - ค่ะ
คำให้การนี้อาจเป็นกุญแจสำคัญ ขึ้นอยู่กับว่าพวกเธอสองคนพูดอะไร
ในการพิจารณาว่ามานูเอล บลังโก จะถูกตัดสินว่ามีความผิดหรือพ้นผิด
เราอยู่ในห้องด้วยกัน เราทั้งสามคน
สัปดาห์นั้นเราสามคนเจอกัน ตอนเรากลับไปซาลามังกา
(พฤศจิกายน ปี 2013)
ฉันถามพวกเธอเกี่ยวกับคืนนั้น ฉันถามว่า "พวกคุณจำได้ไหม"
แบบ…
เขาเข้ามาในห้อง แล้วฉันก็จำอะไรไม่ได้เลย
แล้วก็ ก่อนที่ฉันจะพูดอะไร
นิโคลก็พูดว่า "ฉันจำอะไรไม่ได้เลย"
และฉันจำได้ว่า
ถามแอชลี่ย์
ฉันจำได้ว่าเขาอยู่ในห้องน้ำ
และเธอบอกฉันว่า เขาอยู่ในห้องน้ำกับฉัน 30 นาที
และก็พูดว่า "ฉันว่าฉันถูกข่มขืนนะ"
และมันก็แบบว่า…
เงียบ
เพราะฉันคิดว่าพวกเธอรู้ว่าเกิดอะไรขึ้น
หลังจากนั้นเราก็ไม่ได้พูดถึงมันอีกเลย
ไม่เคยเลย
คุณจำอะไรในคืนนั้นได้บ้าง
ฉันจำได้ว่าเราอยู่ในโมร็อกโก
เราพักที่โรงแรม
จากนั้นมานูเอลหัวหน้าองค์กร เขามาที่ห้อง
เขาสั่งแชมเปญมาให้เรา
เราดื่มแชมเปญ แล้วก็สังสรรค์อยู่ในห้องกับมานูเอล
จำได้ไหมว่าในคืนนั้นได้เล่นเกมทางเพศอะไร
กับจำเลยหรือเปล่า
เล่นค่ะ แต่ฉันจำไม่ได้ว่าเป็นเกมอะไร
ฉันจำเขาได้ว่าเขาจีบเราสามคน
และถามคำถามเราบางอย่าง
แต่ฉันจำไม่ได้แน่ชัดว่าตอนนั้นเกิดอะไรขึ้น
ตอนนั้น แก๊บบี้โกรธเรา
เพราะเธอแสดงความสนใจมานูเอล
นิโคลกับฉันเข้านอน
และสิ่งสุดท้ายที่ฉันจำได้ คือเธออยู่ในห้องน้ำกับมานูเอล
ตอนที่คุณพูดว่ามานูเอลกับแกเบรียลอยู่ในห้องน้ำ
เพราะคุณเห็นพวกเขาเข้าไปด้วยกันเหรอคะ
ฉันรู้สึกเหมือนจำได้ว่า พวกเขาเข้าไปในห้องน้ำด้วยกัน
จำได้ไหมว่าแอชลี่ย์ คุณ และมานูเอล
เข้าไปในห้องน้ำ แล้วแกเบรียลก็เข้ามา
ไม่ค่ะ ฉันจำเรื่องนั้นไม่ได้
ไม่ค่ะ ฉันจำไม่ได้
เชิญทนายจำเลยค่ะ
เช้าวันรุ่งขึ้น คุณสังเกตเห็นการบาดเจ็บ ที่หัวเข่าของแกเบรียลหรือเปล่าคะ
ฉันจำไม่ได้ค่ะ
จำไม่ได้
คุณรู้เมื่อไหร่ว่าแกเบรียลบอกว่า มานูเอลข่มขืนเธอในคืนนั้น
ฉันรู้เรื่องนั้นหลังจากนั้นหลายปีค่ะ
ฉันไม่ได้เจอเธอจนเห็นเหตุการณ์นั้น ในรายการเดอะทูเดย์โชว์หลายปีต่อมา
- ไม่มีคำถามเพิ่มเติมแล้วค่ะ ใต้เท้า - ขอบคุณมากค่ะ
พยานให้การเสร็จสิ้นแล้ว ตัดการเชื่อมต่อได้ค่ะ
คดีถูกส่งไปพิจารณาคดีแล้ว ทุกท่านไปได้แล้วค่ะ
คำให้การเหล่านี้
บางส่วนขัดแย้งกับคำให้การของผู้เสียหายหลัก แกเบรียล เวก้า
มันคือเหตุการณ์ในเวอร์ชันของพวกเธอ ที่แตกต่างกับของเกเบรียล
ผู้หญิงทั้งสองคนไม่ได้ให้พยานเพิ่มเติมด้วยเช่นกัน
ถ้าศาลพิจารณาคำให้การของพยานเหล่านี้
มันอาจเป็นประโยชน์ต่อจำเลยได้
มันคงเป็นเรื่องที่ผมรับไม่ได้เลยถ้าชายคนนี้
รอดพ้นผิดออกไปเดินลอยนวล ขอโทษที่พูดแบบนี้ครับ
(วันที่ 30 มกราคม ปี 2025)
วันต่อมาหลังการพิจารณาคดี และ…
ฉันคิดเกี่ยวกับสิ่งที่แอชลี่ย์พูด ระหว่างการพิจารณาคดี
และเธอดูโกรธแค่ไหนตอนอยู่ที่นั่น
ฉันคิดว่าเธอเชื่อว่าฉันไม่ได้ถูกข่มขืน
ฉันทนทุกข์ทรมานใจมาหลายปีเพราะเรื่องนั้น
ฉันทุกข์ทรมานใจมา 11 ปีเพราะสิ่งที่เกิดขึ้น
และใครบางคนก็เดินเข้ามาในห้องแล้วพูดว่า
"พวกเขาแสดงความสนใจ"
แล้วยังไง
แนวคิดเรื่องความยินยอม
ชัดเจนมาก
สิ่งที่ฉันพูด…
ไม่สอดคล้องกันเลย
ฉันยืนหยัดด้วยตัวเองไม่ได้
และฉันถูกโจมตี
ความยินยอมในเรื่องนั้นอยู่ตรงไหนเหรอ
หลังจากการให้การ
ผมก็ติดต่อเธอ ผมเขียนถึงเธอ
ผมบอกเธอว่าการพิจารณาคดีเป็นยังไง และเล่าความประทับใจของผม
และเราแค่ต้องรอคำตัดสิน
บอกว่าผมมั่นใจว่า มันจะส่งผลให้มีการตัดสินลงโทษ
และผมก็บอกเธอด้วยว่าในกรณีที่
มานูเอล บลังโกพ้นผิด
เว้นแต่เธอตัดสินใจเป็นอย่างอื่น ผมตั้งใจที่จะยื่นอุทธรณ์
ฉันไม่อยากอุทธรณ์
ไม่ว่าจะเกิดอะไรขึ้น ฉันก็…
ทำเรื่องนี้ต่ออีกไม่ได้
ฉันทำมันได้ ฉันอาจทำได้
ฉันสามารถทำได้ แต่ฉันไม่อยากทำมันอีกแล้ว
ในใจฉัน ฉันรู้ว่าเธอจะเป็นคนที่โค่นชายคนนี้ได้
เขาจะเสียใจที่เจอเธอ ที่เคยเห็นชื่อเธอ
ฉันมั่นใจว่าเขาเสียใจแล้ว
แล้วฉันก็คิดกับตัวเองว่า
ถ้ามันไม่เป็นไปตามที่เราอยากให้เป็น
จะมีหญิงสาวอีกหลายคน ที่ดูรายการที่เราถ่ายทำวันนี้
และพวกเธอจะเปิดโปงเขา
จะมีเหยื่อที่เราไม่รู้
ฉันมั่นใจว่าหญิงสาวเหล่านั้นบางคน จะยินดีทำให้เขาถูกดำเนินคดี
ฉันอยากให้เขาติดคุก
ฉันอยากให้เขาไม่ได้มาเดินอยู่ตามถนน และไม่เป็นภัยต่อผู้หญิงอีกต่อไป
แต่ฉันก็อยากให้เรื่องนี้สำเร็จลุล่วงเพื่อเธอ
เธอไม่…
ฉันเป็นห่วงเธอมาก
เธอไม่สมควรต้องเผชิญกับเรื่องนี้
ซ้ำแล้วซ้ำอีก
เธอสมควรได้เป็นอิสระจากมัน
และเธอจะไม่เป็นอิสระ จนกว่าการพิจารณาคดีนี้จะเสร็จสิ้นลง
เขาส่งผลต่อวิธีที่เธอ…
ที่เราทุกคนดำเนินชีวิตได้ตามปกติ
และรักษาสุขภาพจิตของเราไว้ได้
ค่ะ ฉันแค่หวังว่า
มีความยุติธรรมในเรื่องนี้ ที่…
เขาจะถูกมองว่าเป็นผู้ร้ายข่มขืนและเป็นนักล่าได้
และเราจะได้บทสรุปบางอย่างในเรื่องนั้น
ฉันเป็นคนที่มองโลกในแง่ร้ายมาก
เมื่อเป็นเรื่องที่ผู้หญิงจะได้รับความยุติธรรม สำหรับอาชญากรรมแบบนี้
ฉันหวังว่ามันจะคืบหน้าไปได้ด้วยดี
ฉันคิดว่าเขาจะถูกตัดสินว่ามีความผิด
เขาน่าจะต้องใช้ตลอดชีวิตที่เหลืออยู่ในคุก
ฉันคิดว่าผู้หญิงหลายคนรู้ว่า
มันยากสุดๆ ที่ศาลจะตัดสินลงโทษ
ฉะนั้นอย่างน้อยฉันก็หวังว่าคดีนี้จะทำให้
เขามีชื่อเสียงฉาวโฉ่มากขึ้นในสังคม
เขาสมควรได้รับมัน เขาเป็นคนที่เลวมาก
ฉันไม่กลัวเพราะฉันพูดความจริง
เขาต่างหากที่ควรจะกลัว และฉันก็คิดว่าเขากลัว
มีคนแบบนี้อยู่จริง
และอาจเป็นเรื่องยากมากๆ ที่จะยอมรับมัน
เพราะถ้าคุณเข้าใจจริงๆ ว่า มีคนชั่วร้ายอยู่มากแค่ไหน
พระเจ้า คุณคงไม่อยากออกจากบ้านแน่
ความคิดที่ว่ามันไม่ได้เกิดขึ้นในโลกของฉัน
ฉันคิดว่าต้องคิดพิจารณาใหม่
เพราะมันเกิดขึ้นมากกว่าที่เราอยากรับรู้ซะอีก
ฉันต้องเชื่อว่าเขาจะต้องรับผิดชอบ
เพราะฉันคิดว่าผู้ชายยังคงทำแบบนี้ต่อไป คิดว่าตัวเองจะไม่ต้องรับผิดชอบ
บางสิ่งบางอย่างต้องเปลี่ยนแปลง
เราอยู่ตรงนี้เพราะเราไม่กลัวเขา
คุณไม่ได้มีอะไรพิเศษเลย
คุณเป็นแค่คนที่เลือกเหยื่อของคุณ เพราะเราเปราะบาง
และเพราะคุณคิดว่า เราจะปิดปากเงียบเกี่ยวกับมัน
คุณคิดผิด
ฉันคิดว่าเขารู้ว่ามันแบบว่า… รู้ว่านี่คือจุดจบเรื่องราวของเขา
(วันที่ 12 กุมภาพันธ์ ปี 2025)
(สองสัปดาห์หลังการพิจารณาคดี)
(กำลังวิดีโอคอลหาแกเบรียล เวก้า)
(อานา ปัสตอร์ นักข่าว)
สวัสดีค่ะ
สวัสดีค่ะ อรุณสวัสดิ์ แกเบรียล
ฉันรู้สึกได้ค่ะ
คุณรู้สึกได้เหรอ รู้สึกอะไรคะ
คำตัดสินเหรอคะ
- ใช่ค่ะ - โอเค
เขามีความผิด
(มานูเอล บลังโก ถูกศาลแห่งชาติตัดสินลงโทษจำคุกหกปี)
(ในข้อหาล่วงละเมิดทางเพศ ต่อแกเบรียล เวก้า)
ฉันขอโทรหาพ่อก่อนนะคะ
(ศาลเพิ่มโทษจำคุกของเขาอีกสองปีครึ่ง)
(ในข้อหาล่วงละเมิดคาร์ลี่และเฮย์ลี่ย์)
เรารู้แล้ว
รู้ได้ยังไงคะ
อานาโทรบอกเรา
อานา ตอนลูกโทร…
แก๊บบี้ สุดยอดไปเลย ลูกทำสำเร็จ
พระเจ้าช่วย
เชื่อไหมล่ะ
ไม่ค่ะ
(มานูเอล บลังโก ปฏิเสธที่จะให้สัมภาษณ์ในสารคดีเรื่องนี้)
มันสุดยอดมากเลย
ใช่ค่ะ
ใช่เลย
หนูไม่อยากเชื่อเลยค่ะ
แม่ช็อกเลย แม่ก็อยากจะเชื่อนะ แต่แม่ยังช็อกอยู่
หนูก็เหมือนกัน
(ผู้หญิงหลายสิบคนกล้าที่จะก้าวออกมา)
(และบอกว่าพวกเธอเคยเป็นเหยื่อ ของมานูเอล บลังโกด้วยเช่นกัน)
(เพราะ #มีทูของแกเบรียล)
(#มีทู)
โอเค
ฉัน…
ไม่รู้จริงๆ ว่าจะเริ่มยังไง
จนถึงตอนนี้
วันนี้ 12 กุมภาพันธ์ 2025
เป็นวันที่ดีที่สุดในชีวิตฉัน และฉันจะไม่มีวันลืมมัน
ฉันจะย้ายไปอยู่ชนบท
ฉันจะซื้อล่อสักตัว และจะตั้งชื่อมันว่าแก๊บบี้
และทุกวันที่ฉันมองดูล่อตัวนั้น
มันจะทำให้ฉันนึกถึง บางสิ่งที่ดื้อรั้นและเปี่ยมไปด้วยความรัก
และเต็มไปด้วยความอุตสาหะ
และคุณทำอะไรก็ได้ที่อยากทำในชีวิตนี้
ตราบใดที่คุณซื่อสัตย์และจริงใจ
และคุณส่งคนร้ายเข้าคุกได้
มันเป็นความรู้สึกที่ดีที่สุดในโลกเลย ถ้าคุณถามฉัน
(มานูเอล บลังโก เวล่า อุทธรณ์คำพิพากษา)
(ต่อศาลฎีกาสเปน)
(คำพิพากษายังไม่ถึงที่สุด)